Evika Siliņa

Evika Siliņa (sündinud 3. augustil 1975 Riias) on Läti jurist ja poliitik (Ühtsus), alates 15. septembrist 2023 Läti peaminister.

Evika Siliņa lõpetas Läti Ülikooli bakalaureuseastme õigusteaduse alal 1997. aastal. Magistrikraadi õigusteaduse, rahvusvahelise õiguse ja Euroopa õiguse alal sai ta 2001. aastal Riia Juriidilises Kõrgkoolis.Evika Siliņa Centrālā vēlēšanu komisija

1995. aasta jaanuarist kuni 1999. aasta augustini töötas ta juriidilise nõustajana. 1998. aasta novembrist kuni 2003. aasta detsembrini oli ta advokaadibüroos ZVAB Lata advokaadi abi. 2003. aasta detsembrist kuni 2012. aasta aprillini töötas vandeadvokaadina. 2011. aasta novembrist kuni 2012. aasta aprillini oli ta siseministri koosseisuväline nõunik. 2013. aasta jaanuarist kuni 2019. aasta jaanuarini töötas ta Läti Siseministeeriumi parlamentaarse sekretärina. 2019. aasta jaanuarist kuni 13. detsembrini 2022 oli ta Läti Riigikantseleis peaministri parlamentaarne sekretär. 1. novembrist 2022 kuni 13. detsembrini 2022 oli ta Läti Seimi liige.Evika Siliņa : Minister for Welfare Cabinet of Ministers. Republic of Latvia

14. detsembrist 2022 15. septembrini 2023 oli Evika Siliņa Läti sotsiaalminister.Evika Siliņa Puaro

 Isiklikku 
Evika Siliņa on abielus, tal on kolm last.Bartosz Chmielewski: Latvia: a new government led by Evika Siliņa Ośrodek Studiów Wschodnich im. Marka Karpia, 18. september 2023 Usutunnistuse poolest on ta baptist.

 Vaata ka 
 Evika Siliņa valitsus

 Viited 

Kategooria:Läti peaministrid
Kategooria:Läti poliitikud
Kategooria:Läti juristid
Kategooria:Läti Ülikooli vilistlased
Kategooria:Sündinud 1975